BALA KU Acholi Afrikaans Aja Akha Albanian Altai American Sign Language Amharic Amis Arabic Armenian Aukan Aymara Azerbaijani Baoule Bashkir Bassa (Cameroon) Batak (Karo) Batak (Simalungun) Batak (Simalungun) Belize Kriol Biak Bicol Bislama Boulou Bulgarian Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Chuvash Cibemba Cinyanja Croatian Czech Damara Dangme Danish Digor Douala Drehu Dutch Edo Efik English Estonian Ewe Fijian Finnish Fon French Ga Garifuna Georgian German Greek Greenlandic Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Igbo Igede Iloko Indonesian IsiCakchiquel (Western) IsiMixe (seNorth Central) IsiPidgin (seWest Africa) Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kiluba Kinyarwanda Kipende Kirghiz Kirundi Kisi Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mingrelian Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Palauan Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) ZuluEBHAYIBHILINI kulamazwi amanengi aveza indlela abantu ‘ababelemizwa enjengeyethu’ ababezizwa ngayo. (Jak. 5:17) Ngokwesibonelo, kulula ukuthi siwazwisise amazwi akhulunywa nguPhawuli atholakala kuRoma 7:21-24 athi: “Nxa ngifisa ukwenza okuqondileyo, okubi kuyabe kukimi khonapho. . . . Ngaze ngahawula!” Nxa lathi siyake silwisane lemizwa enjalo kuyasikhuthaza ukwazi ukuthi indoda ethembekileyo uPhawuli layo yake yazizwa ngalindlela.UPhawuli waphinda wakhuluma ngenye indlela ayezizwa ngayo. Wathi: ‘INdodana kaNkulunkulu yangithanda futhi yazinikela ngenxa yami.’ (Gal. 2:20) Wayengakuthandabuzi lokhu. Engxenye lawe uyake uzwe njalo kodwa hatshi zikhathi zonke.Nxa sizibona singasibantu balutho ngenxa yezono esazenza kudala kungaba nzima ukukholwa ukuthi uJehova uyasithanda lokuthi uyathethelela. Kanti njalo kungasehlula lokubona inhlawulo iyisipho uJehova asinike umuntu ngamunye. UJesu ufuna siyibone njalo yini inhlawulo? Nxa kunjalo kuyini okungasinceda siyibone ngaleyondlela? Ake sixoxe ngemibuzo le.UJESU UWUBONA NJANI UMHLATSHELO WAKHE?UJesu ufuna sibone umhlatshelo wakhe njengesipho esiphiwe umuntu ngamunye. Sikwazi ngani lokho? Ake ucabange ngalokho okubhalwe kuLukha 23:39-43. Kulendoda elenga esigodweni sokuhlutshwa eduzane loJesu. Iyavuma ukuthi ibisenza izinto ezimbi. Kukhanya icala layo likhulu ngoba ukubethelwa esigodweni kwakuyindlela yokujezisa izigangi ezazisenza izinto ezimbi kakhulu. Indoda le iyazisola yikho incenga uJesu isithi: “Ungikhumbule nxa ufika eMbusweni wakho.”Manje uJesu uthini? Cabanga ubuhlungu angabe ebuzwa lapho etshibilikisa ikhanda ukuze akhangelane lesigebenga lesi. Lanxa esizwa ubuhlungu uyabobotheka abeseqinisekisa indoda le athi: “Ngikutshela iqiniso lamuhla ngithi, uzakuba lami ePharadayisi.” UJesu wayengayikhumbuza nje ukuthi ‘iNdodana yomuntu yalanda ukuzonikela ngokuphila kwayo kube yinhlawulo yabanengi.’ (Mat. 20:28) Kodwa unanzelele yini ukuthi wayitshengisa ukuthi umhlatshelo wakhe wawunceda yona ngokwayo. Wakhuluma layo ngomusa lapho esithi “uzakuba lami.” Kanti njalo wayithembisa ukuthi izaphila emhlabeni oliPharadayisi.Asithandabuzi ukuthi uJesu wayefuna ukuthi indoda le ibone ukuthi umhlatshelo wakhe wawuzayinceda layo. Nxa uJesu wayefuna isigebenga esingazange sithole ithuba lokukhonza uNkulunkulu sikuzwisise lokhu pho kuthiwani ngomKhristu obhabhathiziweyo okhonza uNkulunkulu? Manje kuyini okungasisiza sikholwe sibili ukuthi umhlatshelo kaKhristu uzasinceda thina ngokwethu lanxa sake senza izono?KUYINI OKWANCEDA UPHAWULI?Inkonzo uPhawuli ayeyiphathiswe nguJesu yamnceda wazwisisa ukuthi wamfela. Kungani sisitsho njalo? Wathi: “Ngiyambonga uKhristu uJesu iNkosi yethu owangipha amandla ngoba wangibona ngithembekile wangiphathisa inkonzo, loba nje kuqala ngangingumuntu othukayo, ngihlukuluza abantu bakhe futhi ngiziphakamisa.” (1 Tim. 1:12-14) UJesu wanika uPhawuli umsebenzi wokutshumayela lanxa wayeke wenza izinto ezimbi. Lokhu kwenza uPhawuli waqiniseka ukuthi uJesu wayelesihawu kuye, emthanda njalo emthemba. Ngamunye wethu uphiwe umsebenzi wokutshumayela izindaba ezinhle njengoPhawuli. (Mat. 28:19, 20) Umsebenzi lo esiwuphiweyo ungasinceda yini sizwisise ukuthi uJesu wasifela lathi?U-Albert osanda kubuyela kuJehova ngemva kweminyaka engaba ngu-34 esusiwe ebandleni uthi: “Izono zami zihlezi ziphambi kwami. Kodwa nxa ngisekutshumayeleni ngiyabona sibili ukuthi uJesu ungiphile lami inkonzo njengomphostoli uPhawuli. Ingenza ngithokoze, ngingakhathazeki kakhulu empilweni futhi ngibe lethemba.”​—Hubo. 51:3.Ngesikhathi ufundisa abantu bemihlobo etshiyeneyo kumele ubaqinisekise ukuthi uJesu ulesihawu futhi uyabathandaU-Allan owayeyisigebenga njalo ethanda udlakela engakafundi iqiniso uthi: “Ngilokhu ngizikhumbula izinto ezimbi engangizenza ezazwisa abantu ubuhlungu. Kwezinye izikhathi ukucabanga ngazo kungenza ngihlulukelwe. Kodwa ngiyambonga uJehova ngokuvumela isoni esinjengami ukuthi sitshele abanye izindaba ezinhle. Ukubona abantu belalela izindaba ezinhle kungikhumbuza ukuthi uJehova muhle futhi ulothando. Ngiyabona sibili ukuthi uyangisebenzisa ukuthi ngincede abanye abake benza izinto ezimbi njengami.”Nxa sisekutshumayeleni siyabe sisenza okuhle njalo siba lemicabango emihle. Kanti njalo siyaqiniseka ukuthi uJesu ulesihawu, uyasithanda futhi uyasithemba.UJEHOVA MKHULU KULEZINHLIZIYO ZETHUIzinhliziyo zethu zingaqhubeka zisisola ngezono esazenzayo ingqe nje umumo lo omubi obuswa nguSathane ungakabhujiswa. Kuyini okuzasinceda silwisane lokuzisola?UJean ojayele ukuzithonisisa ngenxa yokuthi esakhula wayesenza izinto ezimbi ngapha enguFakazi, uthi: “Kuyangiduduza ukwazi ukuthi ‘uJehova mkhulu kulezinhliziyo zethu.’” (1 Joh. 3:19, 20) Lathi kuyasikhuthaza ukwazi ukuthi uJehova loJesu bayazwisisa ukuthi silesono. Khumbula ukuthi inhlawulo kayenzelwanga abantu abangelasono kodwa yenzelwa izoni eziphendukayo.​—1 Tim. 1:15.Kasisoze sithandabuze ukuthi inhlawulo iyasebenza emuntwini ngamunye nxa singathandaza futhi sicabangisise ngendlela uJesu ayephatha ngayo abantu abalesono. Okunye okungasenza singathandabuzi yikwenza konke okusemandleni ethu enkonzweni esiyiphiweyo. Nxa singakwenza konke lokhu sizavumelana loPhawuli owathi: ‘INdodana kaNkulunkulu yangithanda futhi yazinikela ngenxa yami.’
